KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2010. január 20-i ülésére)

TÁRGY:    SZIRÁCZKI      ISTVÁN     KÖZÉPCEBE  81.     SZÁM   ALATTI  LAKOS

                    FÖLDFELAJÁNLÁSA

Sziráczki Istvánné Kiskőrös, Középcebe 81. szám alatti lakos, mint Sziráczki István Kiskőrös, Középcebe 81. szám alatti lakos törvényes képviselője (a továbbiakban: gondnok) bejelentette, hogy a 6/479/2009. számú változási vázrajban foglaltak szerinti telekalakítással, az érintett ingatlanok vonatkozásában szeretné a közös tulajdont megszüntetni.

A változási vázrajz építési hatóság által történő jóváhagyásának feltétele, hogy el kell végezni a Településrendezési Tervben szereplő útkorrekciót: az utcafronti telekhatárnak meg kell egyeznie a Tervben szereplő telekhatárral. Ennek érdekében a gondnok – a Városi Gyámhivatal jóváhagyásával - ingyenesen felajánlotta az Önkormányzat részére, közút céljára, a tulajdonközösség megszüntetésével a gondnokolt Sziráczki István kizárólagos tulajdonába kerülő, jelenleg is általa használt kiskőrösi 0240/53 hrsz-ú, szőlő művelési ágú, 8670 m2 nagyságú ingatlannak a határozat-tervezet mellékletét képező változási vázrajzon feltüntettet, összesen 71 m2 nagyságú részét. 

Figyelemmel arra, hogy a tervezett útkorrekció megegyezik Kiskőrös Város Településrendezési Tervében foglaltakkal, javasolom az ingyenes felajánlás elfogadását.

Kiskőrös, 2010. január 7.


Domonyi László sk.


polgármester

HATÁROZAT-TERVEZET

1. A Képviselő-testület Sziráczki Istvánné Kiskőrös, Középcebe 81. szám alatti lakosnak, mint Sziráczki István Kiskőrös, Középcebe 81. szám alatti lakos törvényes képviselőjének, a Sziráczki István tulajdonában lévő kiskőrösi 0240/53 hrsz-ú ingatlannak a határozat mellékletét képező 6/479/2009. számú változási vázrajzon feltüntetett 71 m2 nagyságú részére, Kiskőrös Város Önkormányzata javára, közút céljára tett - és a Városi Gyámhivatal által jóváhagyott - ingyenes ajándékozását köszönettel elfogadja.

2. A Képviselő-testület felhatalmazza a polgármestert az ajándékozási szerződés megkötésére.

